เยียวยาติดคุกฟรี 39 ปี 657 ล้าน
นายเอริค เลวิตต์ อดีตผู้ว่าการเมืองซิมิ แวลลีย์ รัฐแคลิฟอร์เนีย ในสหรัฐฯ เผยเมื่อ 25 ก.พ.ว่า เทศบาลเมืองซิมิ แวลลีย์ ตกลงยอมความจ่ายค่าเสียหายให้นายเครก โคลีย์ วัย 71 ปี 21 ล้านดอลลาร์สหรัฐฯ (ราว 657 ล้านบาท) เพื่อเลี่ยงการถูกฟ้องกลับ หลังทำให้โคลีย์ ถูกจำคุกถึง 39 ปี ทั้งที่ไม่มีความผิด จากคดีฆาตกรรม น.ส.รอนดา วิชต์ อดีตแฟนสาว วัย 24 ปี กับ ด.ช.โดนัลด์ ลูกชายวัย 4 ขวบของเธอเมื่อปี 2521 จากเดิมที่ศาลตัดสินจำคุกตลอดชีวิต,ด้านคณะกรรมการจ่ายเงินชดเชยเหยื่อรัฐแคลิฟอร์เนียเผยว่า เมื่อปีที่แล้ว นายโคลีย์ได้รับเงินอีกก้อนไปแล้วเกือบ 2 ล้านดอลลาร์ (ราว 62 ล้านบาท) ชดเชยการถูกกักขังโดยไม่มีความผิดวันละ 140 ดอลลาร์ ทั้งนี้ การตัดสินคดีของนายโคลีย์ส่วนหนึ่งมาจากคำให้การของเพื่อนบ้านที่ระบุว่าเห็นรถกระบะของโคลีย์ขับออกจากจุดเกิดเหตุ แต่ต่อมาตำรวจและอัยการรื้อคดีขึ้นมาใหม่ในปี 2559 หลังพบคราบอสุจิบนเตียงคนตายซึ่งถูกทำร้ายร่างกาย ข่มขืน ฆ่ารัดคอ ไม่ตรงกับโคลีย์ และพยานคนเดิมไม่สามารถชี้ได้ว่าเป็นรถของโคลีย์เพราะความมืด.
เทศบาลเมืองซิมิ แวลลีย์ ตกลงยอมความจ่ายค่าเสียหายให้นายเครก โคลีย์ วัย 71 ปี 21 ล้านดอลลาร์สหรัฐฯ หลังทำให้โคลีย์ ถูกจำคุกถึง 39 ปี ทั้งที่ไม่มีความผิด จากคดีฆาตกรรม
ติดคุกฟรี,แคลิฟอร์เนีย,เงินชดเชย,เครก โคลีย์,ฆาตกรรม